
Vastutavate isikute määramine
1. ASJAOLUD JA MENETLUSE KÄIK

Narva Linnavolikogu võttis 28.06.2012.a vastu otsuse nr 94, millega muutis alates 02.07.2012.a. Narva ametiasutuste struktuuri ja funktsioone. Narva Linna Arenduse ja Ökonoomika Ameti (edaspidi Arenduse ja Ökonoomika Amet) struktuuris loodi raamatupidamise-ja finantsteenistus, mille ülesandeks on nii Arenduse ja Ökonoomika Ameti, kui ka Narva Linnavalitsuse Linnavara-ja Majandusameti ning Narva Arhitektuuri-ja Linnaplaneerimise Ameti raamatupidamise korraldamine. Kuna Arenduse ja Ökonoomika Ameti kehtivas põhimääruses ei ole seda ülesannet ja põhimääruse kooskõlla viimise tähtaeg on 1. september 2012.a., on vajalik Narva linna raamatupidamise sise-eeskirja § 18 täitmiseks määrata rahaliste ülekannete eest vastutavaid isikuid.     
2. ÕIGUSLIKUD ALUSED

Kooskõlas Kohaliku omavalitsuse üksuse finantsjuhtimise seaduse § 28 lg 1 kohaliku omavalitsuse eelarve täitmist ja raamatupidamist korraldab valla- või linnavalitsus. Seega seadusega on esitatud linnavalitsusele kaalutlusõigus otsustada kõik küsimused, mis on seotud linna eelarve täitmisega ja raamatupidamise korraldamisega, muuhulgas määrata rahaliste ülekannete eest vastutavaid  isikuid. 
3. OTSUS

3.1. Narva Linna Arenduse ja Ökonoomika Ameti raamatupidamise-ja finantsteenistusel korraldada Narva Linnavalitsuse Linnavara-ja Majandusameti ning Narva Linnavalitsuse Arhitektuuri-ja Linnaplaneerimise Ameti raamatupidamist alates 02.07.2012.a.

3.2. Rahaliste ülekannete tegemiseks määrata:
3.2.1. Narva Linnavalitsuse Linnavara-ja Majandusameti pangakontodelt
3.2.1.1. maksekorralduste koostajaks Jelena Smirnova (asendab Valentina Hrenova)

3.2.1.2. maksekorralduste kinnitajaks Natalja Smelova (asendab Niina Krõlova)

3.2.2. Narva Linnavalitsuse Arhitektuuri-ja Linnaplaneerimise Ameti pangakontodelt

3.2.2.1. maksekorralduste koostajaks Sergei Sinitsõn (asendab Natalia Kozlova)

3.2.2.2. maksekorralduste kinnitajaks Natalja Smelova (asendab Niina Krõlova)

4. RAKENDUSSÄTTED

4.1. Korraldus jõustub seadusega sätestatud korras.

